Oskaras

Akademijos apdovanojimas arba „Oskaras“ () – apdovanojimas, teikiamas JAV Kino meno ir mokslo akademijos (Academy of Motion Picture Arts and Sciences arba AMPAS) už nuopelnus kine. Ceremonija, kurios metu yra įteikiami apdovanojimai, yra vienas žinomiausių kasmetinių renginių visame pasaulyje. Renginį rodo daugiau nei 100 valstybių televizijos. Tai yra viena iš seniausių apdovanojimų ceremonijų pasaulyje. Jos atitikmenys kitose meno srityse – „Grammy“ apdovanojimas (muzikai), „Emmy“ apdovanojimas (televizijai) ir „Tony“ apdovanojimas (teatrui). Visus šiuos apdovanojimus įsteigė AMPAS.

AMPAS įkūrėjas – „Metro-Goldwyn-Mayer“ studijos vadovas Luisas Mėjeris (Louis B. Mayer). „Oskarų“ apdovanojimus, kaip apdovanojimus už pasiekimus kine, vėliau įkūrė ta pati akademija. Pirmoji apdovanojimų ceremonija vyko 1929 m. gegužės 16 d. „Roosevelt“ viešbutyje, Holivude.

 Istorija 
1-oji apdovanojimų teikimo ceremonija įvyko 1929 m. gegužės 16 d. „Roosevelt“ viešbutyje, Holivude, stebint maždaug 270 žmonių. Po apdovanojimų „Mayfair“ viešbutyje vyko vakarėlis. Bilieto kaina, norint patekti į ceremoniją, buvo 5 JAV doleriai. Buvo išdalinta 15 statulėlių, kurias gavo aktoriai, režisieriai ir kiti žmonės už nuopelnus kine per 1927–1928 metus.

Apdovanojimų laureatai buvo paskelbti dar likus trims mėnesiams iki ceremonijos, tačiau jau antruosiuose „Oskaruose“, 1930 m., ši sistema buvo pakeista. Kitus 10 metų laureatų pavardės 23 val. būdavo pranešamos laikraščiams, kad šie kitą dieną galėtų jas išspausdinti. Tačiau vienais metais laikraštis „Los Angeles Times“ laureatų sąrašą išspausdino prieš ceremoniją. Nuo 1941 m. nugalėtojai paskelbiami tik ceremonijos metu praplėšus užantspauduotą voką.

Pirmos šešios ceremonijos vyko kas dvejus metus. Pavyzdžiui, antrieji „Oskarai“ vyko 1930 m. balandžio 3 d. ir apdovanojo už filmus, išleistus nuo 1928 m. rugpjūčio 1 d. iki 1929 m. liepos 31 d. Nuo 1935 m. apdovanojimai yra kasmetiniai.

Pirmasis geriausio aktoriaus apdovanojimą laimėjo Emilis Džaningsas (Emil Jannings) už vaidmenis filmuose „The Last Command“ ir „The Way of All Flesh“. Kadangi aktorius prieš ceremoniją turėjo grįžti į Europą, akademija sutiko jam įteikti prizą anksčiau ir taip jis tapo pirmuoju istorijoje „Oskaro“ laimėtoju. Kurį laiką aktoriai būdavo apdovanojami už jų darbą per tam tikrą laikotarpį, tačiau nuo ketvirtosios ceremonijos sistema pasikeitė ir aktoriai buvo apdovanojami tik už konkrečius filmus. Jau 302 aktoriai yra laimėję „Oskaro“ apdovanojimą.

1939 m. sukurtas filmas „Beau Geste“ yra vienintelis filmas, kuriame vaidina 4 aktoriai, laimėję „Oskarą“ už geriausią pirmaplanį vaidmenį. Tai Garis Kūperis (Gary Cooper), Rėjus Milandas (Ray Milland), Siuzan Heivord (Susan Hayward) ir Broderikas Kraufordas (Broderick Crawford).

 „Oskaro“ statulėlė 

 Dizainas 

AMPAS yra įsteigusi aštuonis apdovanojimus, tačiau žymiausias jų yra Akademijos apdovanojimas už nuopelnus (Academy Award of Merit) arba tiesiog „Oskaras“. Statulėlė yra pagaminta iš auksu aplieto britanio, pastatyto ant juodo, metalinio pagrindo. Statulėlė yra 34 cm aukščio ir sveria 3,85 kg. Joje art deco stiliumi pavaizduotas riteris, laikantis kardą ir stovintis ant kino juostos.

„Metro-Goldwyn-Mayer“ (MGM) meno vadovas Sedrikas Gibonsas (Cedric Gibbons) buvo vienas pirmųjų Akademijos narių ir sugalvojo dizainą „Oskaro“ statulėlei.
Norint sukurti statulėlę, Gibonsui reikėjo modelio, kuris jam pozuotų. Jo žmona Doloresa del Rio (Dolores del Río) supažindino Gibonsą su meksikiečiu režisieriumi ir aktoriumi Emiliju Fernandesu (Emilio „El Indio“ Fernández). Nors iš pradžių meksikietis buvo užsispyręs, vėliau jį įtikino pozuoti be drabužių. Nuo tada jo figūra yra pavaizduota skulptūrėlėje. Vėliau skulptorius Džordžas Stenlis (George Stanley) padarė „Oskaro“ modelį iš molio, o Sačinas Smitas (Sachin Smith) pagamino skulptūrėlę iš 92,5 % alavo ir 7,5 % vario bei apliejo ją auksu. Nuo tada vienintelis pakeitimas skulptūrėlėje buvo jos pagrindas. Nuo 1983 m. apie 50 „Oskarų“ yra pagaminama kiekvienais metais. Juos gamina kompanija „R.S. Owens & Company“, įsikūrusi Ilinojuje.

 Pavadinimas 
Žodžio „Oskaras“ kilmė vis dar yra neaiški. Aktorės Betės Deivis (Bette Davis) biografijoje rašoma, kad ji apdovanojimą pavadino savo pirmojo vyro Harmono Oskaro Nelsono (Harmon Oscar Nelson) garbei. Vienu anksčiausių šaltinių, kuriuose yra paminėtas „Oskaras“, yra laikomas „Time“ žurnalo straipsnis apie 6-uosius „Oskarus“, vykusius 1934 m. 1932 m., per apdovanojimų ceremoniją, Voltas Disnėjus taip pat dėkojo Akademijai už „Oskarą“. Dar viena teorija yra ta, kad 1931 m. Akademijos vyriausioji sekretorė Margareta Herik (Margaret Herrick), pirmą kartą pamačiusi statulėlę, pasakė, jog šis jai panašus į jos „dėdę Oskarą“.„Oscar“ The Oxford English Dictionary, 2008 m. birželis Kita legenda pasakoja, jog norvegų kilmės Luiso Mėjerio sekretorė Eleonora Lileberg (Eleanor Lilleberg) pamačiusi prizą sušuko: „Jis atrodo kaip karalius Oskaras II“.In Honor of King Oscar II of Norway pagal Jørn K. Baltzersen, LewRockwell.com Apdovanojimą 1939 m. Kino meno ir mokslo akademija oficialiai pavadino „Oskaru“.

 Nuosavybės teisė į „Oskarų“ statulėles 
Nuo 1950 m. tarp Akademijos ir „Oskaro“ laimėtojų galioja susitarimas, kad nei pastarieji, nei žmonės, kurie paveldėja apdovanojimą, negali jo parduoti, iš pradžių nepasiūlę jo Akademijai už 1 dolerį. Jei statulėlės savininkas nesilaiko šio susitarimo, „Oskaras“ automatiškai atitenka Akademijai. Kai kurie „Oskarų“ laimėtojai, kurie laimėjo apdovanojimą prieš 1950-uosius, pardavė juos aukcionuose už šešiaženkles sumas. 2011 m. gruodį Orsono Velso palikuonys laimėjo teismą, leidžiantį parduoti Velso Oskarą, nes šis jį laimėjo prieš 1950-uosius.

 Nominacijos 
Nuo 2004 m. „Oskarų“ nominacijos yra paskelbiamos sausio pabaigoje. Iki 2004 m. jos būdavo skelbiamos vasario pradžioje.

 Balsuotojai 
JAV Kino meno ir mokslo akademiją 2007 m. sudarė 5835 nariai.

Akademijos nariai yra paskirstyti į atskiras kategorijas, kurių kiekviena vertina vis kitą filmo kūrimo aspektą. Iš visų Akademijos narių didžiausią grupę sudaro aktoriai – 1311 aktorių sudaro 22 % Akademijos narių. Paskutiniąsias 73-ejas „Oskarų“ ceremonijas balsus skaičiavo audito kompanija „PricewaterhouseCoopers“.

Kiekvienais metais yra apsvarstoma nemažai žmonių, kurie nori tapti Akademijos nariais. AMPAS viešai neskelbia savo narių pavardžių, tačiau nuo 2007 m. per spaudos konferencijas yra atskleidžiami tie žmonės, kurie buvo pakviesti prisidėti prie Akademijos veiklos. 2007 m. per spaudos konferenciją buvo paskelbta, jog AMPAS dabar sudaro beveik 6000 narių.

 Taisyklės 
Norint, kad filmas galėtų būti bent nominuotas „Oskarui“, jis privalo būti pradėtas rodyti Los Andželo apygardoje nuo praėjusių kalendorinių metų sausio 1 d. vidurnakčio iki gruodžio 31 d. pabaigos. Ši taisyklė negalioja „Geriausio užsienio kalbos filmo“ kategorijoje. Pavyzdžiui, 2010 m. „Geriausio filmo“ kategorijoje laimėjęs „Išminuotojų būrys“ buvo pradėtas rodyti 2008 m., tačiau Los Andžele jis pradėtas rodyti tik 2009 m. viduryje.

Filmų prodiuseriai privalo užpildyti oficialią filmo kūrėjų sąrašo formą internete prieš gruodžio 31 d. pabaigą. Jei ši forma neužpildoma, filmas negali dalyvauti jokiuose ateinančiuose „Oskaruose“. Vėliau forma yra patikrinama ir filmas yra įrašomas į „Galimų kandidatų sąrašą“.

Gruodžio pabaigoje „Galimų kandidatų sąrašas“ yra išsiunčiamas visiems Akademijos nariams. Renkant nominantus, daugumoje kategorijų Akademijos nariai balsuoja už savo profesijos kategorijas (pvz., aktoriai balsuoja už geriausius aktorius, režisieriai – už geriausius režisierius ir t. t.). Visi nariai gali balsuoti renkant „Geriausio metų filmo“ nominantus. „Geriausias užsienio kalbos filmas“ privalo būti su angliškais subtitrais. Kiekviena šalis gali deleguoti vieną filmą per metus. Renkant kategorijų nugalėtojus, visi Akademijos nariai gali balsuoti daugumoje kategorijų, įskaitant ir „Geriausią metų filmą“.

 Ceremonija 

 Transliacija 


„Oskarų“ teikimo ceremonija yra transliuojama per televiziją. Dažniausiai apdovanojimai vyksta vasario arba kovo mėnesį, arba praėjus 6 savaitėms po nominantų paskelbimo. Ceremonija yra labai prašmatni, į ją patenka tik kviestiniai svečiai, jie yra atidžiai stebimi ir fotografuojami einant raudonuoju kilimu.

„Oskarai“ yra tiesiogiai transliuojami JAV (išskyrus Havajus). Aliaskoje „Oskarai“ pirmą kartą buvo rodomi 2011 m. Ceremonija taip pat rodoma Kanadoje, Jungtinėje Karalystėje ir kitose valstybėse. 2007 m. vykusią ceremoniją žiūrėjo daugiau nei 40 milijonų JAV gyventojų.Nielsen – Press Release: The Nielsen Company’s 2008 Guide to the Academy Awards  Kitos apdovanojimų ceremonijos („Emmy“, „Auksinių gaublių“ ar „Grammy“ apdovanojimai) yra tiesiogiai transliuojami JAV rytinėje pakrantėje, o vakarų pakrantėje, dėl valandos laiko skirtumo, leidžiamas transliacijos įrašas. Akademija tvirtino, jog jau kelerius metus „Oskarų“ teikimo ceremoniją žiūri apie milijardą žmonių pasaulyje, tačiau to dar niekas oficialiai nepatvirtino.
Pirmieji per televiziją rodyti „Oskarai“ vyko 1953 m. ir buvo rodomi per NBC televiziją. NBC rodė „Oskarus“ iki 1960 m., vėliau iki 1970 m. juos transliavo ABC. NBC rodė ceremoniją iki 1976 m. Nuo tada ją vėl rodo ABC. Pagal kontraktą ABC „Oskarus“ rodys iki 2020 m.

„Oskarai“ 60 metų vyko kovo pabaigoje arba balandžio pradžioje. Tačiau dėl reitingų ir susikirtimo su NCAA varžybomis nuo 2004 m. ceremonijos vyksta vasario pabaigoje arba kovo pradžioje. Kartais ceremonija nukeliama į ankstyvą kovą dėl Žiemos olimpinių žaidynių.

Po daugelio metų, kai „Oskarai“ būdavo transliuojami pirmadienį, 21:00 val. JAV rytinės pakrantės laiku, 1999 m. ceremonija perkelta į sekmadienį, 20:30 val. To priežastys – didesnio žiūrovų skaičiaus sutraukimas prie televizorių, nes pirmadieniais tokiu metu, Los Andžele, susidaro automobilių spūstys; kita priežastis – rytinės pakrantės gyventojai galės eiti miegoti anksčiau.Academy Awards will move to Sunday night Reading Eagle – 1998 m. liepos 1 d.; iš Google žinių archyvo Daug metų filmų kūrėjai priešinosi sekmadieninei transliacijai, nes savaitgalį tai sutrauktų mažiau žiūrovų į kino teatrus.Never Say Never: Academy Awards move to Sunday The Item – 1999 m. kovo 19 d.; iš Google žinių archyvo

1981 m. kovo 30 d. ceremonija buvo nukelta dėl pasikėsinimo į JAV prezidentą Ronaldą Reiganą.

1993 m. buvo pristatyta In Memoriam skiltis, kurios metu pagerbiami žmonės, mirę per paskutinius 12 mėnesių ir padarę įtaką kino pasauliui. Kelis kartus, per aplaidumą, skiltyje buvo nepaminėti svarbūs žmonės ir tai susilaukė nemažai kritikos.

2010 m. ceremonijos rengėjai pranešė, jog statulėlių laimėtojų padėkos kalba gali trukti ne ilgiau nei 45 sekundes. Pasak organizatoriaus Bilo Mechaniko (Bill Machanic), taip norėta išvegti „nuobodžiausio dalyko per televiziją“ – ilgų ir emocingų kalbų.

 „Oskarų“ sąsaja su „Auksiniais gaubliais“ 
„Auksiniai gaubliai“ yra trečia pagal žiūrimumą apdovanojimų transliacija po „Grammy“ apdovanojimų ir „Oskarų“. Auksinių gaublių rezultatai yra laikomi panašiais į „Oskarų“ rezultatus, tačiau „Auksiniais gaubliai“ yra apdovanojamos įvairesnės kategorijos (pvz., apdovanojami TV serialai arba „Geriausia komedija“), o „Oskaruose“ nėra atsižvelgiama į filmų žanrą. „Auksiniai gaubliai“ apdovanoja filmus 15-oje kategorijų, o „Oskarai“ – 24-iose.

 Ceremonijų sąrašas 
Žemiau yra pateikiama statistika iš visų vykusių „Oskarų“ ceremonijų nuo 1929 m.

CeremonijaDataGeriausias filmasTransliacijos trukmėŽiūrovų skaičiusVedėjaiVieta 1  1929 m. gegužės 16 d.  „Sparnai“  Nebuvo transliacijos  —  Douglas Fairbanks, William C. deMille  „Roosevelt“ viešbutis Holivude 2  1930 m. balandžio 3 d.  „Brodvėjaus melodija“  —  —  William C. deMille  „Ambassador“ viešbutis 3  1930 m. lapkričio 5 d.  „Vakarų fronte nieko naujo“  —  —  Conrad Nagel  „Ambassador“ viešbutis 4  1931 m. lapkričio 10 d.  „Simaronas“  —  —  Lawrence Grant  „Millennium Biltmore“ viešbutis 5  1932 m. lapkričio 18 d.  „Didysis viešbutis“  —  —  Lionel Barrymore, Conrad Nagel  „Ambassador“ viešbutis 6  1934 m. kovo 16 d.  „Kavalkada“  —  —  Will Rogers  „Ambassador“ viešbutis 7  1935 m. vasario 27 d.  „Vieną nuostabią naktį“  —  —  Irvin S. Cobb  „Millennium Biltmore“ viešbutis 8  1936 m. kovo 5 d.  „Maištas jo didenybės laive Baunty “  —  —  Frank Capra  „Millennium Biltmore“ viešbutis 9  1937 m. kovo 4 d.  „Didysis Zygfeldas“  —  —  George Jessel  „Millennium Biltmore“ viešbutis 10  1938 m. kovo 10 d.  „Emilio Zolia gyvenimas“  —  —  Bob Burns  „Millennium Biltmore“ viešbutis 11  1939 m. vasario 23 d.  „Tu negali to pasiimti“  —  —  Nebuvo  „Millennium Biltmore“ viešbutis 12  1940 m. vasario 29 d.  „Vėjo nublokšti“  —  —  Bob Hope  „Ambassador“ viešbutis 13  1941 m. vasario 27 d.  „Rebeka“  —  —  Bob Hope  „Millennium Biltmore“ viešbutis 14  1942 m. vasario 26 d.  „Mano žaliasis slėnis“  —  —  Nebuvo  „Millennium Biltmore“ viešbutis 15  1943 m. kovo 4 d.  „Ponia Miniver“  —  —  Bob Hope  „Ambassador“ viešbutis 16  1944 m. kovo 2 d.  „Kasablanka“  —  —  Jack Benny  „Grauman’s Chinese“ teatras 17  1945 m. kovo 15 d.  „Einu savo keliu“  —  —  Bob Hope, John Cromwell  „Grauman’s Chinese“ teatras 18  1946 m. kovo 7 d.  „Prarastas savaitgalis“  —  —  Bob Hope, James Stewart  „Grauman’s Chinese“ teatras 19  1947 m. kovo 13 d.  „Geriausi mūsų gyvenimo metai“  —  —  Jack Benny  „Shrine“ 20  1948 m. kovo 20 d.  „Džentelmenų susitarimas“  —  —  Agnes Moorehead, Dick Powell  „Shrine“ 21  1949 m. kovo 24 d.  „Hamletas“  —  —  Robert Montgomery  „Pantages“ teatras 22  1950 m. kovo 23 d.  „Visi karaliaus vyrai“  —  —  Paul Douglas  „Pantages“ teatras 23  1951 m. kovo 29 d.  „Viskas apie Ievą“  —  —  Fred Astaire  „Pantages“ teatras 24  1952 m. kovo 20 d.  „Amerikietis Paryžiuje“  —  —  Danny Kaye  „Pantages“ teatras 25  1953 m. kovo 19 d.  „Didžiausias pasaulyje šou“  —  40 mln.  Bob Hope, Conrad Nagel  „NBC International“ teatras 26  1954 m. kovo 25 d.  „Nuo čia iki amžinybės“  —  43 mln.  Donald O’Connor, Fredric March  „NBC International“ teatras 27  1955 m. kovo 30 d.  „Krantinėje“  —  —  Bob Hope, Thelma Ritter  „NBC International“ teatras 28  1956 m. kovo 21 d.  „Martis“  —  —  Jerry Lewis, Claudette Colbert, Joseph L. Mankiewicz  „NBC International“ teatras 29  1957 m. kovo 27 d.  „Aplink pasaulį per 80 dienų“' —  —  Jerry Lewis, Celeste Holm  „NBC International“ teatras 30  1958 m. kovo 26 d.  „Tiltas per Kvai upę“  —  —  Bob Hope, David Niven, James Stewart, Jack Lemmon, Rosalind Russell  „Pantages“ teatras 31  1959 m. balandžio 6 d.  „Džidži“  —  —  Bob Hope, David Niven, Tony Randall, Mort Sahl, Laurence Olivier, Jerry Lewis  „Pantages“ teatras 32  1960 m. balandžio 4 d.  „Ben-Huras“  1 val. 40 min.  —  Bob Hope  „Pantages“ teatras 33  1961 m. balandžio 17 d.  „Butas“  —  —  Bob Hope  „Santa Monica Civic“ 34  1962 m. balandžio 9 d.  „Vestsaido istorija“  2 val. 10 min.  —  Bob Hope  „Santa Monica Civic“ 35  1963 m. balandžio 8 d.  „Arabijos Lorencas“  —  —  Frank Sinatra  „Santa Monica Civic“ 36  1964 m. balandžio 13 d.  „Tomas Džounsas“  —  —  Jack Lemmon  „Santa Monica Civic“ 37  1965 m. balandžio 5 d.  „Mano puikioji ledi“  —  —  Bob Hope  „Santa Monica Civic“ 38  1966 m. balandžio 18 d.  „Muzikos garsai“  —  —  Bob Hope  „Santa Monica Civic“ 39  1967 m. balandžio 10 d.  „Žmogus visiems laikams“  2 val. 31 min.  —  Bob Hope  „Santa Monica Civic“ 40  1968 m. balandžio 10 d.  „Vidunakčio karštis“  —  —  Bob Hope  „Santa Monica Civic“ 41  1969 m. balandžio 14 d.  "Oliveris! "  —  —  Nebuvo  „Dorothy Chandler“ paviljonas 42  1970 m. balandžio 7 d.  „Vidurnakčio kaubojus“  2 val. 25 min.  —  Nebuvo  „Dorothy Chandler“ paviljonas 43  1971 m. balandžio 15 d.  „Patonas“  —  —  Nebuvo  „Dorothy Chandler“ paviljonas 44  1972 m. balandžio 10 d.  „Prancūzų ryšininkas“  —  —  Helen Hayes, Alan King, Sammy Davis, Jack Lemmon  „Dorothy Chandler“ paviljonas 45  1973 m. kovo 27 d.  „Krikštatėvis“  2 val. 38 min.  —  Carol Burnett, Michael Caine, Charlton Heston, Rock Hudson  „Dorothy Chandler“ paviljonas 46  1974 m. balandžio 2 d.  „Apgaulė“  3 val. 23 min.  —  John Huston, Burt Reynolds, David Niven, Diana Ross  „Dorothy Chandler“ paviljonas 47  1975 m. balandžio 8 d.  „Krikštatėvis 2“  3 val. 20 min.  —  Sammy Davis, Bob Hope, Shirley MacLaine, Frank Sinatra  „Dorothy Chandler“ paviljonas 48  1976 m. kovo 29 d.  „Skrydis virš gegutės lizdo“  3 val. 12 min.  —  Goldie Hawn, Gene Kelly, Walter Matthau, George Segal, Robert Shaw  „Dorothy Chandler“ paviljonas 49  1977 m. kovo 28 d.  „Rokis“  3 val. 38 min.  —  Warren Beatty, Ellen Burstyn, Jane Fonda, Richard Pryor  „Dorothy Chandler“ paviljonas 50  1978 m. balandžio 3 d.  „Anė Hol“  3 val. 30 min.  39,73 mln.  Bob Hope  „Dorothy Chandler“ paviljonas 51  1979 m. balandžio 9 d.  „Elnių medžiotojas“  3 val. 25 min.  —  Johnny Carson  „Dorothy Chandler“ paviljonas 52  1980 m. balandžio 14 d.  „Kramer prieš Kramerį“  3 val. 12 min.  —  Johnny Carson  „Dorothy Chandler“ paviljonas 53  1981 m. kovo 31 d.  „Paprasti žmonės“  3 val. 13 min.  —  Johnny Carson  „Dorothy Chandler“ paviljonas 54  1982 m. kovo 29 d.  „Ugnies vežimai“  3 val. 24 min.  —  Johnny Carson  „Dorothy Chandler“ paviljonas 55  1983 m. balandžio 11 d.  „Gandis“  3 val. 15 min.  —  Liza Minnelli, Dudley Moore, Richard Pryor, Walter Matthau  „Dorothy Chandler“ paviljonas 56  1984 m. balandžio 9 d.  „Švelnumo kalba“  3 val. 42 min.  —  Johnny Carson  „Dorothy Chandler“ paviljonas 57  1985 m. kovo 25 d.  „Amadėjus“  3 val. 10 min.  —  Jack Lemmon  „Dorothy Chandler“ paviljonas 58  1986 m. kovo 24 d.  „Mano Afrika“  3 val. 2 min.  38,65 mln.  Alan Alda, Jane Fonda, Robin Williams  „Dorothy Chandler“ paviljonas 59  1987 m. kovo 30 d.  „Būrys“  3 val. 19 min.  39,72 mln.   Chevy Chase, Goldie Hawn, Paul Hogan  „Dorothy Chandler“ paviljonas 60  1988 m. balandžio 11 d.  „Paskutinis imperatorius“  3 val. 33 min.  42,04 mln.   Chevy Chase  „Shrine“ 61  1989 m. kovo 29 d.  „Lietaus žmogus“  3 val. 19 min.  42,77 mln.   Nebuvo  „Shrine“ 62  1990 m. kovo 26 d.  „Ponios Deizės vairuotojas“  3 val. 37 min.  40,22 mln.  Billy Crystal  „Dorothy Chandler“ paviljonas 63  1991 m. kovo 25 d.  „Šokis su vilkais“  3 val. 35 min.  42,79 mln.   Billy Crystal  „Shrine“ 64  1992 m. kovo 30 d.  „Avinėlių tylėjimas“  3 val. 33 min.  44,41 mln.  Billy Crystal  „Dorothy Chandler“ paviljonas 65  1993 m. kovo 29 d.  „Menantis pikta“  3 val. 30 min.  45,74 mln.  Billy Crystal  „Dorothy Chandler“ paviljonas 66  1994 m. kovo 21 d.  „Šindlerio sąrašas“  3 val. 18 min.  45,08 mln.  Whoopi Goldberg  „Dorothy Chandler“ paviljonas 67  1995 m. kovo 27 d.  „Forestas Gampas“  3 val. 35 min.  48,28 mln.  David Letterman  „Shrine“ 68  1996 m. kovo 25 d.  „Narsioji širdis“  3 val. 38 min.  44,87 mln.  Whoopi Goldberg  „Dorothy Chandler“ paviljonas 69  1997 m. kovo 24 d.  „Anglas ligonis“  3 val. 34 min.  40,08 mln.  Billy Crystal  „Shrine“ 70  1998 m. kovo 23 d.  „Titanikas“  3 val. 47 min.  55,25 mln.  Billy Crystal  „Shrine“ 71  1999 m. kovo 21 d.  „Įsimylėjęs Šekspyras“  4 val. 2 min.  45,62 mln.  Whoopi Goldberg  „Dorothy Chandler“ paviljonas 72  2000 m. kovo 26 d.  „Amerikos grožybės“  4 val. 4 min.  46,33 mln.  Billy Crystal  „Shrine“ 73  2001 m. kovo 25 d.  „Gladiatorius“  3 val. 23 min.  42,94 mln.  Steve Martin  „Shrine“ 74  2002 m. kovo 24 d.  „Nuostabus protas“  4 val. 23 min.  41,78 mln.  Whoopi Goldberg  „Dolby“ teatras 75  2003 m. kovo 23 d.  „Čikaga“  3 val. 30 min.  33,05 mln.  Steve Martin  „Dolby“ teatras 76  2004 m. vasario 29 d.  „Žiedų valdovas. Karaliaus sugrįžimas“  3 val. 44 min.  43,53 mln.  Billy Crystal  „Dolby“ teatras 77  2005 m. vasario 27 d.  „Mergina, verta milijono“  3 val. 14 min.  42,14 mln.  Chris Rock  „Dolby“ teatras 78  2006 m. kovo 5 d.  „Avarija“  3 val. 33 min.  38,94 mln.  Jon Stewart  „Dolby“ teatras 79  2007 m. vasario 25 d.  „Infiltruoti“  3 val. 51 min.  40,18 mln.  Ellen DeGeneres  „Dolby“ teatras 80  2008 m. vasario 24 d.  „Šioje šalyje nėra vietos senukams“  3 val. 21 min.  32,02 mln.  Jon Stewart  „Dolby“ teatras 81  2009 m. vasario 22 d.  „Lūšnyno milijonierius“  3 val. 30 min.  36,32 mln.  Hugh Jackman  „Dolby“ teatras 82  2010 m. kovo 7 d.  „Išminuotojų būrys“  3 val. 37 min.  41,71 mln.  Steve Martin, Alec Baldwin  „Dolby“ teatras 83  2011 m. vasario 27 d.  „Karaliaus kalba“  3 val. 15 min.   37,92 mln.  James Franco, Anne Hathaway  „Dolby“ teatras 84  2012 m. vasario 26 d.  „Artistas“  3 val. 15 min.  39,34 mln.  Billy Crystalhttp://twitter.com/#!/BillyCrystal/status/134744356602130432  „Dolby“ teatras 85  2013 m. vasario 24 d.  „Operacija Argo“  3 val. 35 min.  40,38 mln.  Seth MacFarlane  „Dolby“ teatras 86  2014 m. kovo 2 d.  „12 vergovės metų“  3 val. 34 min.  43,63 mln.  Ellen DeGeneres  „Dolby“ teatras 87  2015 m. vasario 22 d.  „Žmogus-paukštis“  3 val. 43 min.  37,30 mln.  Neil Patrick Harris  „Dolby“ teatras 88  2016 m. vasario 28 d.  „Sensacija“  3 val. 37 min.  34,43 mln.  Chris Rock  „Dolby“ teatras 89  2017 m. vasario 26 d.  „Mėnesiena“  3 val. 49 min.  33,00 mln.  Jimmy Kimmel  „Dolby“ teatras 90  2018 m. kovo 4 d.  „Vandens forma“  3 val. 53 min.  26,62 mln.  Jimmy Kimmel  „Dolby“ teatras912019 m. vasario 24 d.„Žalioji knyga“3 val. 23 min.29,56 mln.—„Dolby“ teatras922020 m. vasario 9 d.„Parazitas“3 val. 35 min.23,64 mln.—„Dolby“ teatras932021 m. balandžio 25 d.„Klajoklių žemė“3 val. 19 min.10,40 mln.—„Union“ stotis942022 m. kovo 27 d.„Kurčiųjų vaikas“3 val. 40 min.16,62 mln.Regina Hall, Amy Schumer, Wanda Sykes„Dolby“ teatras952023 m. kovo 12 d.„Viskas iškart ir visur“3 val. 40 min.18,70 mln.Jimmy Kimmel„Dolby“ teatras962024 m. kovo 10 d.„Openheimeris“3 val. 23 min.19,50 mln.Jimmy Kimmel„Dolby“ teatras972025 m. kovo 2 d.„Anora“3 val. 50 min.19,70 mln.Conan O'Brien„Dolby“ teatras982026 m. kovo 15 d.Conan O'Brien„Dolby“ teatras

Pagal statistiką „Oskarai“ sutraukia daugiausia žiūrovų prie TV ekranų tada, kai favoritai laimėti „Geriausio metų filmo“ apdovanojimą yra daug uždirbę iš žiūrovų kino teatruose. Daugiau nei 57 milijonai žmonių žiūrėjo 70-uosius „Oskarus“ 1998 m., kai buvo nominuotas „Titanikas“. Prieš „Oskarus“ šis filmas buvo uždirbęs jau 600 milijonų dolerių. 76-oji „Oskarų“ teikimo ceremonija, vykusi 2004 m., sutraukė daugiau nei 43 milijonus žiūrovų. Tais metais buvo nominuotas filmas „Žiedų valdovas. Karaliaus sugrįžimas“, kuris dar prieš ceremoniją buvo uždirbęs 368 milijonų dolerių.

Palyginimui, ceremonijos, kurios nominavo filmus, daug neuždirbusius prieš apdovanojimus, žiūrimumu pasigirti negali. 78-oji „Oskarų“ teikimo ceremonija, kurioje buvo nominuotas filmas „Avarija“, prieš ceremoniją uždirbęs daugiau nei 53 milijonus, prie televizorių sugebėjo sutraukti tik 38 milijonus žiūrovų.

 Ceremonijų vietos 
Pirmoji „Oskarų“ teikimo ceremonija vyko 1929 m. „Roosevelt“ viešbutyje, Holivude. 1930–1943 m. apdovanojimai vyko „Ambassador“ bei „Millennium Biltmore“ viešbučiuose Holivude.

1944–1946 m. ceremonijos vyko „Grauman’s Chinese“ teatre Holivude, 1947–1948 m. jos persikėlė į „Shrine“ pastatą Los Andžele. 1949 m. apdovanojimai vyko Kino meno ir mokslo akademijos pastate Holivude.

1950–1960 m. apdovanojimai vyko „Pantages“ teatre. 1961 m. „Oskarai“ persikėlė į „Santa Monica Civic“ pastatą Santa Monikoje. 1969 m. apdovanojimai vėl perkelti į Los Andželą, į „Dorothy Chandler“ paviljoną.

2002 m. „Dolby“ teatras tapo nuolatine „Oskarų“ teikimo ceremonijų vieta.

 „Oskarų“ kategorijos 

 Dabartinės kategorijos 

 Geriausias metų filmas − nuo 1928 m. (Best Picture)
 Geriausias režisierius − nuo 1928 m. (Best Director)
 Geriausias aktorius − nuo 1928 m. (Best Actor)
 Geriausia aktorė − nuo 1928 m. (Best Actress)
 Geriausias antro plano aktorius − nuo 1936 m. (Best Supporting Actor)
 Geriausia antro plano aktorė − nuo 1936 m. (Best Supporting Actress)
 Geriausias originalus scenarijus − nuo 1940 m. (Best Original Screenplay)
 Geriausias adaptuotas scenarijus − nuo 1928 m. (Best Adapted Screenplay)
 Geriausias animacinis filmas − nuo 2001 m. (Best Animated Feature)
 Geriausias meninis apipavidalinimas − nuo 1928 m. (Best Art Direction)
 Geriausia kinematografija − nuo 1928 m. (Best Cinematography)

 Geriausias kostiumų dizainas − nuo 1948 m. (Best Costume Design)
 Geriausias dokumentinis filmas − nuo 1943 m. (Best Documentary Feature)
 Geriausias trumpametražis dokumentinis filmas − nuo 1941 m. (Best Documentary Short Subject)
 Geriausias montažas − nuo 1935 m. (Best Film Editing)
 Geriausias tarptautinis filmas − nuo 1947 m. (Best Foreign Language Film)
 Geriausias grimas − nuo 1981 m. (Best Makeup)
 Geriausia daina − nuo 1934 m. (Best Original Song)
 Geriausia muzika − nuo 1934 m. (Best Original Score)
 Geriausias trumpametražis animacinis filmas − nuo 1931 m. (Best Animated Short Film)
 Geriausias trumpametražis vaidybinis filmas − nuo 1931 m. (Best Live Action Short Film)
 Geriausi garso efektai − nuo 1930 m. (Best Sound Mixing)
 Geriausias garso montažas − nuo 1963 m. (Best Sound Editing)
 Geriausi vaizdo efektai − nuo 1939 m. (Best Visual Effects)

Pirmosiose ceremonijose „Geriausio režisieriaus“ apdovanojimas buvo padalintas į dvi dalis (drama ir komedija/miuziklas). Į tokias pačias kategorijas buvo padalinta ir „Geriausia daina“. 1930–1960 m. meninio apipavidalinimo, kinematografijos ir kostiumų dizaino apdovanojimai buvo padalinti į nespalvotų ir spalvotų filmų kategorijas.

Dar vienas visa dar esantis apdovanojimas yra „Geriausias miuziklas“, tačiau dėl šio žanro filmų trūkumo paskutinis šiuo „Oskaru“ apdovanotas filmas buvo 1984 m. sukurtas „Purpurinis lietus“.http://www.oscars.org/awards/academyawards/rules/rule16.html 

 Praeityje buvusios kategorijos 

 Geriausias režisieriaus asistentas: 1933–1937 m. (Best Assistant Director)
 Geriausias šokio pastatymas: 1935–1937 m. (Best Dance Direction)
 Geriausia originali miuziklo ar komedijos muzika: 1995–1999 m. (Best Original Musical or Comedy Score)
 Geriausia originali istorija: 1928–1956 m. (Best Original Story)

 Geriausia adaptuota muzika: 1962–1969; 1973 m. (Best Score – Adaptation or Treatment)
 Geriausias spalvotas trumpametražis filmas: 1936–1937 m. (Best Short Film – Color)
 Geriausias pavadinimas: 1928 m. (Best Title Writing)
 Geriausias meninių darbų atlikimas: 1928 m. (Best Unique and Artistic Quality of Production)

 Siūlytos kategorijos 
Akademijos vadovai kasmet apsvarsto pasiūlymus įtraukti naujas kategorijas į apdovanojimus. Jau atmesti apdovanojimai:

 Geriausias vaidmenų paskirstymas: atmestas 1999 m. (Best Casting)
 Geriausias triukų suderinimas: atmestas 1999 ir 2005 m. (Best Stunt Coordination)
 Geriausias pavadinimo dizainas: atmestas 1999 m. (Best Title Design)

 Apdovanojimai už gyvenimo nuopelnus 
Šie apdovanojimai yra teikiami žmonėms, kurie savo gyvenimą paskyrė kinui ir jį tobulino. Apdovanojimai skiria ne visa Akademija, o speciali komisija. Žmonės, kuriems yra skiriamas apdovanojimas, gali jo atsisakyti. Šie apdovanojimai nėra teikiami kasmet.

 „Akademijos pagerbimo apdovanojimas“: nuo 1929 m. (Academy Honorary Award)
 „Akademijos apdovanojimas už mokslinį ir techninį darbą“: nuo 1931 m. (Academy Scientific and Technical Award)
 „Gordono Sojerio apdovanojimas“: nuo 1981 m. (Gordon E. Sawyer Award)
 „Žano Heršolto humanitarinis apdovanojimas“: nuo 1956 m. (Jean Hersholt Humanitarian Award)
 „Irvingo Talbergo memorialinis apdovanojimas“: nuo 1938 m. (Irving G. Thalberg Memorial Award)

 Kritika 
Dėl to, kad „Oskarai“ laikomi prestižiniais ir labai svarbiais apdovanojimais, kino kompanijos išleidžia milijonus vien tik filmų reklamai prieš šią ceremoniją. „Oskarą“ laimėjęs režisierius Viljamas Fridkinas (William Friedkin) šį elgesį įvertino kaip „geriausią reklamą, kokią tik galima sugalvoti“.

Kai kurie „Oskarų“ laimėtojai boikotavo ceremonijas ir net atsisakė priimti savo apdovanojimus. Pirmasis tai padarė Dudlis Nikolsas (Dudley Nichols), laimėjęs „Oskarą“ už geriausią scenarijų 1935 m. filme „The Informer“. Scenaristas boikotavo 8-uosius „Oskarus“ dėl Akademijos ir Scenaristų gildijos konflikto. Džordžas Skotas (George C. Scott) atsisakė „Geriausio aktoriaus“ apdovanojimo 1970 m. už filmą „Patton“. Marlonas Brando 1972 m. atsisakė „Oskaro“ už vaidmenį filme „Krikštatėvis“ dėl kino industrijos diskriminacijos indėnams.

Svetainės filmsite.org redaktorius Timas Dirksas (Tim Dirks) rašė:

Apdovanojimai už vaidybą taip pat buvo kritikuojami dėl populiarių arba „nusipelniusių už gyvenimo nuopelnus“ aktorių apdovanojimo.

 Išnašos 

 Literatūra 
 Brokaw, Lauren (2010). „Wanna see an Academy Awards invite? We got it along with all the major annual events surrounding the Oscars“ . Los Angeles: The Daily Truffle.

 Gail, K., and Piazza, J. (2002). The Academy Awards: The Complete History of Oscar. Black Dog & Leventhal Publishers, Inc. ISBN 1-57912-240-X.
 Levy, Emanuel (2003). All About Oscar: The History and Politics of the Academy Awards. New York: Continuum. ISBN 0-8264-1452-4.
 Wright, Jon (2007). The Lunacy of Oscar: The Problems with Hollywood’s Biggest Night. Thomas Publishing, Inc.

 Nuorodos 
 Oscars.org – oficiali svetainė
 Oscar.com – oficialus ceremonijos tinklalapis
 „Didieji Oskarų laimėtojai“  „Time“ žurnale